Róbert Krajči

Róbert Krajči (*2. február 1981) je slovenský hokejový útočník. Hráva na pozícii ľavého krídla. Je odchovancom klubu MHK Dubnica nad Váhom.

 Klubový hokej 
Róbert Krajči začínal s hokejom v rodnej Dubnici nad Váhom. Za miestny hokejový klub HK Spartak Dubnica nad Váhom absolvoval premiéru v mužskom hokeji v sezóne 1998/99, keď nastúpil v Extralige skupiny „B“ na dve stretnutia. V nich si pripísal jednu asistenciu. Sezónu 1999/00 odohral v jej drese 1. hokejovú ligu SR. Ďalšiu sezónu začal v Dubnici nad Váhom, kde hrával okrem mužov ešte aj za juniorské mužstvo, ale dohral ju v klube MsHK Žilina, ktorá tiež pôsobila v 1. hokejovej lige SR. Aj v klube MsHK Žilina ešte nastupoval aj za juniorské mužstvo. Ročník 2001/02 už pôsobila MsHK Žilina v Extralige a Róbert Krajči bol stabilným členom jej kádra. V jej drese odohral ďalších sedem sezón. V sezóne 2005/06 získal so Žilinou v slovenskej Extralige titul. V nasledujúcej sezóne odohral väčšinu ročníka za MsHK Žilina, ale dohral ju v klube HC Mountfield České Budějovice v českej Extralige. Nový ročník opäť začal v Žiline, kde odohral väčšiu časť sezóny, ale aj koniec tejto sezóny odohral v českej Extralige. Tentoraz, ale v klube HC Slovan Ústečtí Lvi. Od nového ročníka sa stal opäť hráčom MsHK Žilina, kde odohral ďalšie dve sezóny. Za Žilinu, tak odohral 10 sezón v rade aj keď záver dvoch z nich dohral v českej Extralige. Pred sezónou 2010/11 podpísal zmluvu s poľským klubom Unia Oswiecim, kde hrával dve sezóny. V obidvoch sezónach získal s klubom bronzové medaily. Ročník 2012/13 odohral opäť v drese Žiliny. Po skončení ročníka zo Žiliny odišiel. Zmluvu podpísal s kazašským klubom Arystan Temirtau. Ročník 2014/15 začal v inom kazašskom klube Beybarys Atyrau. V priebehu sezóny však prestúpil do poľského klubu Ciarko PBS Bank KH Sanok, kde ale odohral len tri stretnutia. Následne sa vrátil do klubu MsHK Žilina. Za Žilinu odohral 14 zápasov v základnej časti a 5 v baráži o Extraligu proti klubu HC 07 Orin Detva, ktorú klub MsHK Žilina vyhrala 4:1 na zápasy. V úvode novej sezóny nastúpil v dvoch stretnutiach v drese klubu 1. hokejovej ligy SR, HC 07 Orin Detva a následne podpísal zmluvu s rumunským klubom CSM Dunarea Galati. S klubom získal rumunský titul. V klube pôsobí aj v sezóne 2016/17. V tej hráva klub okrem domácej rumunskej ligy aj medzinárodnú MOL ligu, kde pôsobí 7 klubov z Maďarska, 3 z Rumunska a 1 zo Srbska.

 Osobné úspechy  

Extraliga SR
Sezóna 2005/06
Zisk majstrovského titulu s klubom MsHK Žilina

Polska Liga Hokejowa
Sezóna 2011/12
Bronzová medaila za tretie miesto s klubom Unia Oswiecim

Sezóna 2011/12
Bronzová medaila za tretie miesto s klubom Unia Oswiecim

Kazakhstan Vyschaya Liga
Sezóna 2013/14
Bronzová medaila s klubom Arystan Temirtau

Liga Nationala De Hochei
Sezóna 2015/16
Víťaz ligy s klubom CSM Dunarea Galati

 Štatistiky - Základná časť 
 Sezóna  Súťaž  Klub  Stretnutia  Góly  Body  Asistencie  1998/99   Extraliga SR  HK Spartak Dubnica nad Váhom  2  0  1  1 1999/00   1. hokejová liga SR HK Spartak Dubnica nad Váhom  23  2  3  5 2000/01   1. hokejová liga SR  HK Spartak Dubnica nad Váhom  ?  ?  ?  ? 2000/01   1. hokejová liga SR MsHK Žilina  ?  ? ?  ? 2001/02   Extraliga SR  MsHK Žilina  45  4  7  11 2002/03   Extraliga SR  MsHK Žilina  43  8  11   19 2003/04   Extraliga SR  MsHK Žilina  49  9  16  25  2004/05   Extraliga SR  MsHK Garmin Žilina  49  9  9  18 2004/05   1. hokejová liga SR  HK 95 Považská Bystrica  2  0  0  0 2005/06   Extraliga SR  MsHK Garmin Žilina  54  15  14  29 2006/07   Extraliga SR  MsHK Garmin Žilina  39  21  16  37 2006/07   O2 Extraliga  HC Mountfield České Budějovice  8  0  0  0 2007/08   Extraliga SR  MsHK Žilina  45  11  16  27 2007/08   O2 Extraliga   HC Slovan Ústečtí Lvi  6  0  0  0  2008/09   Extraliga SR  MsHK Žilina  48  22  29  51 2009/10   1. hokejová liga SR  HK 95 Považská Bystrica  3  3  1  4  2009/10   Extraliga SR  MsHK Žilina  32  6  11  17 2010/11   Polska Liga Hokejowa Unia Oswiecim  30  23  12  35 2011/12   Polska Liga Hokejowa Unia Oswiecim  37  17  24  41 2011/12   Puchar Polski  Unia Oswiecim  8  5  5  10 2012/13   Extraliga SR  MsHK Žilina  50  17 28  45 2013/14   Kazakhstan Vyschaya Liga  Arystan Temirtau  53  15  29  44 2013/14   Kazakhstan Cup  Arystan Termytau  5  2  3  5 2014/15   Kazakhstan Vyschaya Liga  Beybarys Atyrau  21  7  7  14 2014/15   Kazakhstan Cup  Beybarys Atyrau  5  2  1  3 2014/15   Polska Liga Hokejowa  Ciarko PBS Bank KH Sanok  3  0  0  0 2014/15   Puchar Polski  Ciarko PBS Bank KH Sanok  1  0  0  0 2014/15   Extraliga SR  MsHK DOXXbet Žilina  14  7  3  10 2015/16   1. hokejová liga SR  HC 07 Orin Detva  2  0  1  1 2015/16   Liga Nationala De Hochei  CSM Dunarea Galati  25  23  48 2015/16   Continental Cup - 2. kolo  CSM Dunarea Galati  3  3  3  6 2015/16   Romanian Cup  CSM Dunarea Galati  3  6  4  10 2016/17   MOL Liga  CSM Dunarea Galati  22  13  14  27 2016/17   Liga Nationala De Hochei  CSM Dunarea Galati  23  22  19  41 2016/17   Continental Cup - 2. kolo  CSM Dunarea Galati  3  1  1  2 2016/17   Romanian Cup  CSM Dunarea Galati  3  4  3  7 

 Štatistiky - Play-off 

 Sezóna  Súťaž  Klub  Stretnutia  Góly  Asistencie  Body 2002/03   Extraliga SR  MsHK Žilina  3  0  3  3 2003/04   Extraliga SR  MsHK Žilina  4  1  0  1 2004/05   Extraliga SR  MsHK Garmin Žilina  5  1  0  1 2005/06   Extraliga SR MsHK Garmin Žilina  17  1  2  3 2007/08   O2 Extraliga - Baráž  HC Slovan Ústečtí Lvi  4  3  0  3 2008/09   Extraliga SR - Baráž  MsHK Žilina  6  2  4  6 2009/10   Extraliga SR - Baráž  MsHK Žilina  5  1  2  3 2010/11   Polska Liga Hokejowa  Unia Oswiecim  14  10  11  21 2011/12   Polska Liga Hokejowa  Unia Oswiecim  11  5  4  9 2013/14   Kazakhstan Vyschaya liga  Arystan Temirtau  10  3  6  9 2014/15   Baráž o Extraligu  MsHK DOXXbet Žilina  5  4  1  5 2015/16   Liga Nationala De Hochei  CSM Dunarea Galati  8  7  4  11

 Zdroj 
 Róbert Krajči na eurohockey.com
 Róbert krajči na eliteprospects

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči MsHK Žilina